NHL:ssä Wensink oli kovaluontoinen pelaaja, joka loukkaantuneenakin saattoi olla mukana pukeutuneena kokoonpanossa pelkästään penkillä vastustajia pelottelemassa. Wensink oli hollantilaisten George Wensinkin ja Nellie Bleyenbergin poika ja hän siirtyi NHL-uransa jälkeen pelaaja-valmentajaksi Alankomaihin Nijmegen Devilsiin. Hän pelasi yhden kauden (1984–1985) ja vain 14 ottelua (tehoin 15+12=27). Wensink pelasi vuoden 1989 jääkiekon maailmanmestaruuskisojen C-sarjassa Alankomaiden maajoukkueessa tehoin 3+5=8 seitsemässä ottelussa. Vuosina 1996–1998 hän oli NAHL:n St. Louis Stingin pää- ja apuvalmentajana.